
   REPUBLIKA HRVATSKA
[bookmark: _Hlk95292189]   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA
Odsjek za infrastrukturu, zaštitu okoliša i obnovu 
Petra Krešimira IV. br. 1, 35 000 Slavonski Brod
tel: 035/443-126
e-mail: komgosp@bpz.hr
KLASA: UP/I 352-02/24-01/10
URBROJ: 2178-03-02/5-24-4
Slavonski Brod,  25. rujan  2024. godine

Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19, 127/19 i 155/23),  povodom zahtjeva nositelja zahvata Odašiljači  i veze d.o.o., OIB 88150534338, Ulica grada Vukovara 269d, 10000 Zagreb, za provedbom  postupka Prethodne ocjene prihvatljivosti za ekološku mrežu  zahvata zamjene antenskog stupa,  nakon provedenog postupka, donosi

R   J   E   Š   E   NJ   E

1. Namjeravani  zahvat:  „Zamjena antenskog stupa u k.o. Gređani“, na području Općine Stara Gradiška,  Brodsko-posavska  županija, nositelj  zahvata: Odašiljači i veze d.o.o. iz Zagreba, Ulica grada Vukovara 269d,  prihvatljiv  je  za  ekološku  mrežu.
      2.     Ovo Rješenje izdaje se na rok od četiri godine.
      3.    Ovo Rješenje objavljuje  se  na  mrežnim  stranicama Brodsko-posavske županije.


O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 8. kolovoza  2024. god., zahtjev  nositelja tvrtke Odašiljači i veze d.o.o. iz Zagreba, Ulica grada Vukovara 269d, za pokretanjem postupka Prethodne ocjene prihvatljivosti za ekološku mrežu za zahvat  zamjene antenskog stupa, na kčbr. 1404/1 k.o. Gređani, na području Općine Stara Gradiška. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljen kartografski prikaz i Idejno rješenje (koji je izradio OIV Digitalni signali i mreže, br. 610/23; u listopadu 2023. god.). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/24-01/10, URBROJ:2178-03-02/5-24-2, od 20. kolovoza 2024. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. Ministarstvo, Zavod za zaštitu okoliša i prirode je dostavio dana 18. rujna 2024. godine, traženo mišljenje (KLASA: 352-03/24-02/975, URBROJ: 517-12-2-3-2-24-2, od 12. rujna  2024. god.), o utjecaju  planiranog predmetnog zahvata na ciljeve očuvanja i cjelovitost područja ekološke mreže.
 
U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.

Namjeravanim zahvatom je predviđeno postavljenje antenskog stupa visine 48 m sa tri antene na kčbr. 1404/1 k.o. Gređani. Pristup do lokacije planiranog stupa je postojećom makadamskom cestom širine 3,5 – 4 m, duljine oko 3 km i nisu potrebni radovi na pristupu. Za smještaj opreme instalirati će se kontejner  dimenzija  1,5 x 1,5 m,  na  armiranobetonskim  temeljima, a  postaviti  će  se  horizontalna

kabelska trasa ukupne širine 30 cm od ormarića do antenskog stupa, te vertikalna trasa na stupu ukupne širine 30 cm, do visine 57,5 m.  Obuhvat zahvata iznosi  približno  13 x 14 m, a  ograđuje se  ogradom                                                                                                                                             visine do 1,8 m sa kolnim ulazom. Napominje se da je iz dostavljene dokumentacije utvrđeno kako se 
radi o postavljanju novog stupa, iako je u nazivu zahtjeva navedeno da se radio o zamjeni, te se rješenje odnosi na izgradnju stupa.

Planirani zahvat nalazi se unutar područja ekološke mreže (Uredba o ekološkoj mreži i nadležnostima javnih ustanova za upravljanje područjima ekološke mreže, „Narodne novine“, br. 80/19 i 119/23): Područja očuvanja značajnog za ptice (POP) HR1000004 Donja Posavina.
Uvidom u dostupne podatke (Digitalna ortofoto karta Republike Hrvatske, baza podataka Hrvatske šume d.o.o.), zahvat je planiran neposredno uz postojeću prometnicu, na rubnom dijelu sastojine poljskog jasena. S obzirom na to da  šumske sastojine i rubovi šuma predstavljaju pogodno stanište za pojedine ciljne vrste ptica (orao kliktaš (Aquila pomarina), crna roda (Ciconia nigra), crna žuna (Dryocopus martius), bjelovrata muharica (Ficedula albicollis), štakavac (Haliaeetus albicilla), crna lunja (Milvus migrans), škanjac osaš (Pernis apivorus), siva žuna (Picus canus)), provedbom zahvata doći će do gubitka najviše oko 200 m2 njihovih pogodnih staništa. Uzimajući u obzir ukupnu rasprostranjenost njihovih pogodnih staništa unutar područja ekološke mreže (između 40580 i 49020 ha), može se isključiti mogućnost značajnog negativnog utjecaja na POP HR1000004 Donja Posavina. Povećanje razine buke i prašine biti će kratkotrajno za vrijeme postavljanja, te povremeno kod radova montaže i/ili zamjene opreme.

Slijedom iznesenog  u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,   za namjeravani zahvat  zamjene/postavljanja antenskog stupa, na kčbr. 1404/1 k.o. Gređani, uz pridržavanje važećih propisa iz područja zaštite okoliša, buke, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci.  U skladu s navedenim,  za planirani predmetni zahvat nije potrebno provesti postupak Glavne ocjene prihvatljivosti za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  

Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na mrežnim stranicama, odnosno na mrežnim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi 
postupak procjene utjecaja na okoliš ili postupak ocjene o potrebi  procjene utjecaja  na  okoliš  prema                                                                                                                                                          posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu zaštite okoliša i zelene tranzicije i inspekciji zaštite prirode. 
                                                                                                                                               
                                                                                                                                               

Uputa o pravnom lijeku
Protiv ovog Rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 



                                                                             Viša savjetnica za zaštitu prirode i okoliša  
                                                                                         Ljiljana Curić, dipl.ing.







Dostaviti:
1. Odašiljači i veze d.o.o., Ulica grada Vukovara 269d, 10000 Zagreb
1. Ministarstvo zaštite okoliša i zelene tranzicije, putem: pisarnica@mingor.hr; marija.petras@mingor.hr 
1. Državni inspektorat, Sektor zaštite prirode, Šubićeva 29,  10000 Zagreb
1. - u spis predmeta

_______________________________________________________________________________________________________________
KLASA: UP/I-352-02/24-01/10, URBROJ: 2178-03-02/05-24-4
Ova isprava potpisana je kvalificiranim elektroničkim potpisom, a isti je vidljiv na posljednjoj nenumeriranoj stranici.                                                          

